Afrikaans: Kontemporêre ontwerp en konstruksie metodes-veroorsaak in baie gevalle groot hoeveelhede vermorsing, hoë konstruksie koste en hoë energie-verbruik vir verhitting en verkoeling. Gevolglik is daar dus 'n groot koolstofvoetspoor wat die volhoubaarheid daarvan inperk. In Suid Afrika is die verskaffing van broodnodige huise aan die hulpbehoewende bevolking noemenswaardig. Die gehalte van hierdie huise laat soms veel te wense oor. Voorts gaan die kulturele identiteit van die inwoners verlore. Die doel van hierdie studie is om te bepaal of inheemse argitektuur en boutegnieke as 'n oplossing kan dien vir die bogenoemde probleme in kontemporêre ontwerp in die Oos-Kaap. Vyf gevallestudies is gedoen vir die doelwit van hierdie navorsing. Die eerste handeloor 'n persepsieanalise -by wyse van 'n vraelys- van die inwoners van inheemse en kontemporêre huise in uMasizakhe naby Graaff-Reinet. Die volgende twee gevallestudies behels die dokumentering van die nou afgebreekte Luxolweni gemeenskap aan die buitewyke van Hofmeyr en die nou afgebreekte rondawels rondom Hofmeyr. Die laaste twee gevallestudies behels onlangs geboude kontemporêre ontwerpe. Die eerste is 'n inheemse gebou in die landelike Centane en die tweede is 'n gebou wat deurspek is van innoverings vir volhoubaarheid in Oos-Londen. Die resultaat van die studie het onthul dat die eienskappe van die materiaal van die inheemse geboue in baie gevalle beter is as die kontemporêre eweknieë daarvan (hierdie huise is koeler in die somer en warmer in die winter). Inheemse huise word beskou as meer aanvaarbaar in sosiokulturele sin deur hulle inwoners, inheemse tegnieke kan suksesvol in kontemporêre argitektuur geïnkorporeer word en innoverings kan in die inheemse argitektuur geïnkorporeer word vir langlewendheid. Daar is tot die slotsom gekom dat inheemse argitektuur die potensiaal het om menslike vestings te verbeter, die volhoubaarheid van die bou omgewing te verbeter asook om die kulturele identiteit van die plaaslike bevolking te versterk. Hierdie navorsing is relevant in 'n land waar geboue meermale nie volhoubaar is nie en behuising skaars is. Dit bied 'n potensiële oplossing vir hierdie probleem.